હવે નિર્ણય બદલવાને કોઈ અવકાશ ન હતો . રહ્યો સહ્યો મનનો છટપટાટ કોસના ધીમા પણ તાલબદ્ધ અવાજમાં શમી ગયો.આ થોડી ક્ષણોના કામે પણ બજરંગીને પરસેવે રેબઝેબ કરી દીધો .કમોસમી વરસાદના થોડા વેગથી પડતા છાંટા ક્યાંક એને રાહતરૂપ લાગ્યા .આખરે ચમકતા કાગળમાં છુપાયેલો કુબેરનો ભંડાર દેખાયો ખરો...બજરંગી એ એક જ ઝાટકે પેકેટ ઉપાડ્યા .પેકેટ નીચેનું રેશમી કફન હવામાં સહેજ ફરફરી ઉઠ્યું . પલ ભર માટે થડકી ઉઠ્યો બજરંગી ..